Παλαιός Σιδηροδρομικός Σταθμός Θεσσαλονίκης

Ο Παλαιός Σιδηροδρομικός Σταθμός (ΠΑ.ΣΙ.Σ.) Θεσσαλονίκης βρίσκεται κοντά στο λιμάνι επί της οδού Παλαιού Σταθμού (νέα δυτική είσοδος) στη συμβολή της με την οδό Βουτυρά Σταύρου (περιοχή Χιρς) και χρησιμοποιείται ως εμπορευματικός σταθμός. Στο μέλλον θα επαναλειτουργήσει ως επιβατικός σταθμός του προαστιακού σιδηρόδρομου Θεσσαλονίκης, ενώ επί δημαρχίας Σωτήρη Κούβελα, προτάθηκε ως σταθμός του μητροπολιτικού σιδηρόδρομου. Στην έκταση του σταθμού θα ανεγερθεί το Μουσείο Ολοκαυτώματος Ελλάδος.Έτσι θα γίνει το Μουσείο Ολοκαυτώματος στη Θεσσαλονίκη -Κυκλικό, από μέταλλο και γυαλί Στο συγκρότημα του Παλαιού Σιδηροδρομικού Σταθμού και συγκεκριμένα στη συμβολή των οδών Σταθμού και 26ης Οκτωβρίου, λειτούργησε ο σταθμός Θεσσαλονίκη-Πόλις (Salonique Ville), o oποίος στη μελέτη Προφυλλίδη το 1988 για λογαριασμό του Δήμου Θεσσαλονίκης, είχε προγραμματισθεί ως σταθμός μετρό.Κι όμως! Το ΜΕΤΡΟ Θεσσαλονίκης είναι έτοιμο (στα χαρτιά) από το 1987! O ΠΑ.ΣΙ.Σ. εξυπηρετείται από την γραμμή 12 του ΟΑΣΘ ΚΤΕΛ Μακεδονία - Κάτω Τούμπα, αλλά και την γραμμή 52Β του ΟΑΣΘ (Σίνδος - ΒΙΠΕΘ - Αριστοτέλους), στάση Παλαιός Σιδηροδρομικός Σταθμός.Στάση 01320 : ΠΑΛΙΟΣ ΣΙΔΗΡΟΔΡΟΜΙΚΟΣ ΣΤΑΘΜΟΣ 

 Παραπομπές 

Κατηγορία:Σιδηροδρομικοί σταθμοί στη Θεσσαλονίκη
Κατηγορία:Μεταφορές στη Θεσσαλονίκη
Κατηγορία:Κτίρια και κατασκευές στη Θεσσαλονίκη